Die groter bande het my later baie op my senuwees gemaak op die pad, die bussie was meer as normaal onstabiel. Die bande het 'n ballon effek veroorsaak en die bakwerk het te veel gekantel wanneer ons deur skerp draaie gaan. Ek is seker dat indien jy ander wielvellings kon gebruik wat die wielspoor wyer kon maak sou dit die probleem kan oplos, maar die wielrondings van die bakwerk laat dit nie toe nie.
Ons het die enjin en ratkas vervang met 'n Lexus V8 en die kombinasie van 'n sterk enjin, kort afstand tussen die hak en agterwiele, bakwerk wat die wind goed breek oor die karavaan en sterk onderstel is daar vir die prys min voertuie wat so lekker sleep. My karavaan is 1.4 ton GVM en teen 100 km/u is alles 100% stabiel, self met dwarswinde en groot trokke van voor af.